Source: https://www.dinvestiar.ro/steaua-csm-eximbank-rupe-tot-pe-partea-de-marketing/
Timestamp: 2018-03-17 12:35:41+00:00

Document:
Steaua CSM Eximbank rupe tot pe partea de marketing - Din Vestiar | Din Vestiar
Marketing sportiv în România
Steaua CSM Eximbank rupe tot pe partea de marketing
CSM București rupe tot pe piața transferurilor și a adus-o în România pe Cristina Neagu. Pe bani mulți și publici. FCSB se luptă cu Armata pentru un palmares care i-ar aparține de drept. Steaua CSM EXimbank rupe tot când vine vorba de marketing. Handbal, fotbal și baschet pentru cei care n-au ințeles până acum despre ce vorbim.
Ca o paralelă, FCSB-ul l-a avut în curte pe Bobby Durbac, dar Meme și compania (să nu credeți că nu știm 😉 ) l-au aruncat ca pe o măsea stricată. Ce nevoie aveau ei de marketing, de promovare, de bani mulți veniți rapid…
Revin la echipa de baschet. Pentru cei care nu sunt la curent, Steaua CSM Eximbank este pe locul doi în Liga Națională. Mai zilele trecute, băieții lui Jukka Toijala și Sasa Ocokoljic au trecut de CSM Oradea – campioana României – la vreo 15 puncte diferență. Mai mult decât victoria de orgoliu, militarii au reușit cea mai tare acțiune de marketing din sportul românesc din ultimii 20 de ani. Asta într-un top subiectiv pe care mi-l asum, chiar dacă unii se vor simți lezați de rândurile acestea.
Steaua CSM Eximbank a demarat anul trecut un concurs prin care un fan al echipei putea deveni pentru o zi jucător profesionist al echipei de baschet. Radu Rugiubei a fost fericitul câștigător al acestei întreceri inedite care s-a întins atât în online, cât și în offline.
La meciul cu Oradea, Radu Rugiubei a imbracat tricoul Stelei. Interesant ar fi de facut un interviu cu el și să aflăm ce a simțit în momentele în care a fost jucătorul Stelei, ce la va spune peste ani nepoților și pe ce loc ar plasa întâmplarea aceasta în cartea vieții sale. Să joci alături de Szijarto, Runkauskas sau Dudzinski poate fi o amintire cât pentru două vieți.
Ca să nu o mai lungesc, atașez un clip video cu acțiunea steliștilor. În încheiere spun atât. E greu de tot de demolat acțiunea pe care cei de la Steaua au reușit-o. Singurii care pot depăși rapid performanța celor de la baschet sunt cei de la FCSB. Dar cum ei nu au departament de marketing (sau dacă au, e doar în organigramă fiindcă în rest nu se vede că ar avea) e greu de tot de făcut ceva mai cool decât au reușit steliștii.
Credite foto: Catalin Soare

References: CSM 
 CSM 

CSM 
 CSM 
 CSM 
 CSM 
 CSM